Oficiālais Vēstnesis L 232 , 19/08/1998 Lpp. 0022 - 0024



Komisijas Lēmums (1998. gada 17. jūnijs) par kopīgiem tehniskiem noteikumiem attiecībā uz ISDN pakešrežīmu, kam izmanto ISDN pamatpiekļuvi (paziņots ar dokumenta numuru C (1998) 1614) (Dokuments attiecas uz EEZ) (98/521/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju gala iekārtām un zemes satelītstaciju iekārtām, tostarp to atbilstības savstarpēju atzīšanu [1], tā kā Komisija ir noteikusi pasākumu, ar kuru identificē gala iekārtu veidu, attiecībā uz ko ir vajadzīgi šie kopīgie tehniskie noteikumi, kā arī attiecīgā deklarācija par to piemērojuma jomu; tā kā jāpieņem atbilstīgie saskaņotie standarti vai to daļas, ar ko ievieš pamatprasības, kas pārveidojamas par kopīgiem tehniskiem noteikumiem; tā kā, lai ražotājiem nodrošinātu nepārtrauktu piekļuvi tirgiem, ir jāparedz pārejas pasākumi attiecībā uz iekārtām, kas apstiprinātas saskaņā ar valstu tipa apstiprinājuma noteikumiem; tā kā šajā lēmumā paredzētie kopīgie tehniskie noteikumi ir saskaņā ar Telekomunikāciju iekārtu apstiprināšanas komisijas (ACTE) atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro gala iekārtām, ko paredzēts pieslēgt publiskam telekomunikāciju tīklam un uz ko attiecas 2. panta 1. punktā definētais saskaņotais standarts. 2. Ar šo lēmumu nosaka kopīgus tehniskus noteikumus, kas aptver tehniskos parametrus, prasības mehāniskās un elektriskās saskarnes jomā un piekļuves vadības protokolu, ko obligāti nodrošina gala iekārtas, kuras ražotājs vai viņa pārstāvis ir paredzējis pieslēgšanai T vai S un T pieslēgumpunktā pamatpiekļuves nolūkā, izmantojot saskarni ar publisko telekomunikāciju tīklu, sauktu par Viseiropas ISDN (eiro-ISDN) pamatpiekļuves punktu, un kuru uzdevums ir apkalpot pieprasījumus, kur izmanto pakešrežīma pamatpakalpojumus pēc pieprasījuma. 2. pants 1. Kopīgie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas ieviestu pamatprasības, kas minētas Direktīvas 98/13/EK 5. panta c) līdz f) punktā. Atsauce uz standartu ir pielikumā. 2. Gala iekārtas, uz ko attiecas šis lēmums, atbilst 1. punktā minētajiem kopīgajiem tehniskajiem noteikumiem, Direktīvas 98/13/EK 5. panta a) un b) punktā minētajām pamatprasībām, kā arī prasībām citās piemērojamās direktīvās, jo īpaši Padomes Direktīvās 73/23/EEK [2] un 89/336/EEK [3]. 3. pants Pilnvarotās iestādes, kas izraudzītas Direktīvas 98/13/EK 10. pantā minēto procedūru īstenošanai, attiecībā uz gala iekārtām, kas minētas šā lēmuma 1. panta 1. punktā, piemēro pielikumā minēto saskaņoto standartu vai nodrošina tā piemērošanu pēc šā lēmuma stāšanās spēkā. 4. pants 1. Valsts tipa apstiprināšanas noteikumus, kas aptver iekārtas, uz kurām attiecas pielikumā paredzētais saskaņotais standarts, atceļ trīs mēnešus pēc šā lēmuma stāšanās spēkā. 2. Gala iekārtas, kas apstiprinātas saskaņā ar šādiem valsts tipa apstiprināšanas noteikumiem, var turpināt laist valsts tirgū un nodot ekspluatācijā. 5. pants Šis lēmums ir adresēts dalībvalstīm. Briselē, 1998. gada 17. jūnijā Komisijas vārdā — Komisijas loceklis Martin Bangemann [1] OV L 74, 12.3.1998., 1. lpp. [2] OV L 77, 26.3.1973., 29. lpp. [3] OV L 139, 23.5.1989., 19. lpp. -------------------------------------------------- PIELIKUMS Atsauce uz piemērojamo saskaņoto standartu Lēmuma 2. pantā minētais saskaņotais standarts ir šāds: integrēto pakalpojumu ciparsignālu tīkls (ISDN); pieslēguma prasības, kas piemērojamas galiekārtām pakešrežīmā, ko paredzēts pieslēgt ISDN tīklam, izmantojot ISDN pamatpiekļuvi ETSI Eiropas Telekomunikāciju standartu institūts ETSI sekretariāts TBR 33 — 1997. gada decembris (izņemot priekšvārdu) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš minētais saskaņotais standarts ir izstrādāts atbilstīgi pilnvarai, kas izdota saskaņā ar Direktīvas 83/189/EEK attiecīgajām procedūrām. Pilns iepriekš minētā saskaņotā standarta teksts ir atrodams pēc adreses: European Telecommunications Standards Institute 650, route des Lucioles F-06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B-1049 Brussels | vai iegūstams no jebkuras citas organizācijas, kas atbild par ETSI standartu izplatīšanu un ir iekļauta sarakstā, kas ir atrodams internetā pēc adreses www.ispo.cec.be. [1] OV L 109, 26.4.1983., 8. lpp. --------------------------------------------------